CELEX: 62019CA0821
Language: da
Date: 2021-11-16 00:00:00
Title: Sag C-821/19: Domstolens dom (Store Afdeling) af 16. november 2021 — Europa-Kommissionen mod Ungarn (Traktatbrud – Traktatbrudssøgsmål – område med frihed, sikkerhed og retfærdighed – asylpolitik – direktiv 2013/32/EU og 2013/33/EU – procedure for tildeling af international beskyttelse – afvisningsgrunde – begreberne »sikkert tredjeland« og »første asylland« – hjælp ydet til asylansøgere – kriminalisering – forbud mod indrejse i den pågældende medlemsstats grænsezone)

17.1.2022   
            
            
               DA
            
            
               Den Europæiske Unions Tidende
            
            
               C 24/4
            
         
      Domstolens dom (Store Afdeling) af 16. november 2021 — Europa-Kommissionen mod Ungarn
      (Sag C-821/19) (1)
      
      (Traktatbrud - Traktatbrudssøgsmål - område med frihed, sikkerhed og retfærdighed - asylpolitik - direktiv 2013/32/EU og 2013/33/EU - procedure for tildeling af international beskyttelse - afvisningsgrunde - begreberne »sikkert tredjeland« og »første asylland« - hjælp ydet til asylansøgere - kriminalisering - forbud mod indrejse i den pågældende medlemsstats grænsezone)
      (2022/C 24/05)
      Processprog: ungarsk
      
         Parter
      
      
         Sagsøger: Europa-Kommissionen (først ved J. Tomkin, A. Tokár og M. Condou-Durande, derefter ved J. Tomkin og A. Tokár, som befuldmægtigede)
      
         Sagsøgt: Ungarn (ved Szíjjártó, M. Tátrai og M.Z. Fehér, som befuldmægitgede)
      
         Konklusion
      
      
                  1)
               
               
                  Ungarn har tilsidesat sine forpligtelser i henhold til:
                  
                              —
                           
                           
                              artikel 33, stk. 2, i Europa-Parlamentets og Rådets direktiv 2013/32/EU af 26. juni 2013 om fælles procedurer for tildeling og fratagelse af international beskyttelse, idet denne medlemsstat gør det muligt at afvise en ansøgning om international beskyttelse med den begrundelse, at ansøgeren er indrejst på medlemsstatens område via en stat, hvor den pågældende ikke er udsat for forfølgelse eller risiko for alvorlig overlast, eller hvor der er sikret et tilstrækkeligt beskyttelsesniveau
                           
                        
                              —
                           
                           
                              artikel 8, stk. 2, og artikel 22, stk. 1, i direktiv 2013/32 samt artikel 10, stk. 4, i Europa-Parlamentets og Rådets direktiv 2013/33/EU af 26. juni 2013 om fastlæggelse af standarder for modtagelse af ansøgere om international beskyttelse, idet denne medlemsstat i sin nationale ret straffer adfærden udvist af enhver person, der i forbindelse med en organiseret aktivitet yder hjælp til ansøgningen om asyl eller indgivelsen af en asylansøgning på dens område, når det uden enhver rimelig tvivl kan bevises, at denne person var klar over, at ansøgningen ikke ville få et gunstigt udfald i medfør af nævnte ret
                           
                        
                              —
                           
                           
                              artikel 8, stk. 2, artikel 12, stk. 1, litra c), og artikel 22, stk. 1, i direktiv 2013/32 samt artikel 10, stk. 4, i direktiv 2013/33, idet denne medlemsstat fratager enhver person, der er mistænkt for at have begået en sådan lovovertrædelse, retten til at nærme sig medlemsstatens ydre grænser.
                           
                        
            
                  2)
               
               
                  I øvrigt frifindes Ungarn.
               
            
                  3)
               
               
                  Ungarn bærer sine egne omkostninger og betaler fire femtedele af Europa-Kommissionens omkostninger.
               
            
                  4)
               
               
                  Kommissionen bærer en femtedel af sine egne omkostninger.
               
            
         (1)  EUT C 19 af 20.1.2020